turjo4nis/wikipedia-bn-dump-20250701 huggingface dataset:
সিয়েরা লিওন জাতীয় মহিলা ফুটবল দল

সিয়েরা লিওন জাতীয় মহিলা ফুটবল দল আন্তর্জাতিক মহিলা ফুটবলে সিয়েরা লিওনের প্রতিনিধিত্বকারী দল। দলটি সিয়েরা লিওন ফুটবল অ্যাসোসিয়েশন কর্তৃক নিয়ন্ত্রিত ও পরিচালিত হয় যা কনফেডারেশন অব আফ্রিকান ফুটবল (সিএএফ) এর সদস্য। সিয়েরা লিওন ফিফা স্বীকৃত  চারটি ম্যাচ খেলেছে, যার দুটি ১৯৯৪ সালে এবং দুটি ২০১০ সালে। দেশে জাতীয় দলের পাশাপাশি অনূর্ধ্ব-১৭ এবং অনূর্ধ্ব-২০ দল রয়েছে। সিয়েরা লিওনে মহিলা ফুটবল আফ্রিকা মহাদেশের অন্যান্য দেশের মত বিভিন্ন চ্যালেঞ্জের সম্মুখীন। আভ্যন্তরীণভাবে, নিজের মধ্যে যেসকল সমস্যার সম্মুখীন তাহল দেশে অভ্যন্তরীণ নারী প্রতিযোগিতার অভাব এবং নারীদের মাঝে খেলাধুলার জনপ্রিয়তা হ্রাস।

ইতিহাস 
সিয়েরা লিওন জাতীয় মহিলা ফুটবল দলের ডাকনাম সিয়েরা কুইন্স। ১৯৮৫ সালে, সিয়েরা লিওনসহ বিশ্বে এমন কোন দেশ ছিল না, যার একটি জাতীয় মহিলা ফুটবল দল ছিল। ১৯৯৪ সালের আগে সিয়েরা লিওন কোন আন্তর্জাতিক খেলায় অংশগ্রহণ করেনি। ১৯৯৫ ফিফা মহিলা বিশ্বকাপের বাছাইপর্বি খেলার মাধ্যমে সিয়েরা লিওন আন্তর্জাতিক অঙ্গনে পা দেয়,  ১৯৯৪ সালের ৬ নভেম্বর নাইজেরিয়ার সাথে প্রথম খেলা অনুষ্ঠিত হয়, যাতে সিয়েরা লিওন ০ - ৯ গোলের ব্যবধানে পরাজিত হয়। এ খেলার প্রথমার্ধের ব্যবধান ছিল ০ - ৬। ১৯৯৪ সালের ২০ নভেম্বর সিয়েরা লিওন তাদের দ্বিতীয় আন্তর্জাতিক ম্যাচে ফ্রিটাউনে পুনরায় নাইজেরিয়ার সাথে খেলে। এবং এ খেলাও তারা ০ - ২ গোলে পরাজিত হয়।  এই খেলা দুটি সকল খেলার প্রথমার্ধের একটি ঐতিহাসিক প্রতিনিধিত্ব সৃষ্টি করে। দলটি তাদের অন্য দুটি আন্তর্জাতিক ম্যাচ আফ্রিকার ২০১০ আন্তর্জাতিক মহিলা চ্যাম্পিয়নশিপের প্রাথমিক পর্বে খেলে, যা অলিম্পিক বাছাইপর্বের একটি অংশ। সেখানে সিয়েরা লিওন ২০১০ সালের ৭ মার্চ গিনির কোনাক্রিতে গিনির মোকাবেলা করে এবং ২ - ৩ গোলে পরাজিত হয়। ২০ মার্চ ২০১০ সালে ফ্রিটাউনে অনুষ্ঠিত অপর ম্যাচে ১ - ১ গোলে টাই করে। এ ম্যাচের দলটি  কমপক্ষে ১ বছর কোন আন্তর্জাতিক পর্যায়ের ম্যাচ খেলেনি এবং তারা ২০১১ অল আফ্রিকা গেমসেও অংশগ্রহণ করেনি। মার্চ ২০১২ সালে, সিয়েরা লিওন বিশ্ব ফিফা র্যাঙ্কিংয়ে ১৩৫ তম এবং আফ্রিকার ২৬ তম অবস্থানে ছিল। জুন ২০১২ সালে তাদের র্যাঙ্কিং উন্নিত হয়ে ১৩০ তম অর্জন করেছিল। কিন্তু বিশ্ব র্যাঙ্কিংয়ের অন্যান্য ৪৬ দেশের এখনও নিচে রয়েছে। দলের সবচেয়ে সেরা র্যাঙ্কিং ছিল ২০১০ সালে ১২৮তম এবং সবচেয়ে খারাপ র্যাঙ্কিং ছিল ২০১১ সালে ১৩৬ তম।

অনূর্ধ্ব ১৭

অনূর্ধ্ব ২০

পটভূমি ও উন্নয়ন

তথ্যসূত্র

বহিঃসংযোগ 

Official website
FIFA profile 

সিয়েরা লিওনে ফুটবল
সিয়েরা লিওন জাতীয় মহিলা ফুটবল দল
সিয়েরা লিওনের জাতীয় ক্রীড়া দল
আফ্রিকার জাতীয় মহিলা ফুটবল দল
ঘানি (চলচ্চিত্র)

ঘানি ২০০৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন খ্যাতনামা পরিচালক কাজী মোরশেদ। চলচ্চিত্রটিতে প্রধান চরিত্রে অভিনয় করেছেন রাইসুল ইসলাম আসাদ, মাসুম আজিজ, আরমান পারভেজ মুরাদ, নাজনীন হাসান চুমকি, ডলি জহুর প্রমুখ। চলচ্চিত্রটি ২০০৮ সালে প্রদত্ত জাতীয় চলচ্চিত্র পুরস্কারের ১২ টি শাখায় পুরস্কার অর্জন করে।

কাহিনি সংক্ষেপ 
আফসু ও শামসু দুই ভাই কলুর কাজ করে দিনযাপন করে। আফসু বয়সের কারণে এ কাজ ছেড়ে দেয় আর তার ছেলে কুদ্দুস ঢাকা চলে যায় কাজের সন্ধানে। কিন্তু শামসু পারিবারিক ঐতিহ্যে ধারক এই কাজ ধরে রাখে। তার কাজে সহায়তা করে তার পুত্র বজলু। ঢাকায় ভালো কোন কাজ না পেয়ে বাড়ি চলে আসতে চায় কুদ্দুস। কিন্তু হরতালে বোমার আঘাতে মৃত্যু হয় তার। তার মৃত দেহ দেখে শোকে কাতর হয়ে যায় তার বাবা।

এরই মধ্যে ময়নাকে বিয়ে করে ঘরে আনে বজলু। আনন্দ-দুঃখে তাদের দিন কাটতে থাকে। কিছুদিন পর তাদের কলুর বলদ চুরি হয়ে যায়। উপায় না দেখে শামসু ময়নাকে দিয়ে ঘানি টানাতে বাধ্য হয়। এতে ক্ষিপ্ত বজলু বলদ আনতে গিয়ে না পেরে চুরি করতে গিয়ে হাতে নাতে ধরা পড়ে এবং বেধড়ক মার খায়। অবশেষে সে নিজেই শুরু করে ঘানি টানা। স্বামীর কষ্ট দেখে তার পাশে দাড়ায় স্ত্রী ময়না।

কুশীলব 
 রাইসুল ইসলাম আসাদ - শামসু
 মাসুম আজিজ - আফসু
 আরমান পারভেজ মুরাদ - বজলু
 নাজনীন হাসান চুমকি - ময়না
 ডলি জহুর - রোকেয়া
 আনোয়ার হোসেন - অন্ধ বাউল
 রানী সরকার

সঙ্গীত 
ঘানি চলচ্চিত্রের সঙ্গীত পরিচালনা করেছেন শেখ সাদী খান।

পুরস্কার

আরও দেখুন 
 একই বৃত্তে

তথ্যসূত্র

বহিঃসংযোগ 
 
 

২০০৬-এর চলচ্চিত্র
২০০০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলা ভাষার চলচ্চিত্র
কাজী মোরশেদ পরিচালিত চলচ্চিত্র
শেখ সাদী খান সুরারোপিত চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
আঁচিল

আঁচিল হচ্ছে ছোট রুক্ষ প্রবৃদ্ধি যা চামড়ার উপর অনেকটা ফুলকপির মত বৃদ্ধি অথবা কঠিন ফোস্কার মত দেখায় । এটা সাধারণত মানুষের হাতে বা পায়ে অথবা শরীরের অন্যান্য স্থানে দেখা দেয়। মানবদেহে ১০ রকমের আঁচিল বা ফুসকুড়ি হতে পারে, এর মধ্যে বেশিরভাগগুলোকেই নিরীহ বলে মনে করা হয় ।

প্রকার 

আঁচিলের আকৃতি এবং আক্রান্ত স্থানের উপর ভিত্তি করে অনেক ধরনের আঁচিল শনাক্ত করা হয়েছে, এছাড়াও মানবদেহে নানা ধরনের পাপিলোমা ভাইরাস (এইচ পি ভি) এর উপরও আঁচিলের ধরন নির্ভর করে থাকে ।

কারণ 

মানবদেহে পাপিলোমা ভাইরাস (এইচ পি ভি) এর সংক্রমনের কারণে বিভিন্ন ধরনের আঁচিল হয়ে থাকে । এখন পর্যন্ত জানামতে প্রায় ১৩০ ধরনের পাপিলোমা ভাইরাস যা মানবদেহে সংক্রমন ঘটিয়ে থাকে, পাওয়া গেছে ।

প্রতিরোধ 

র্ডাসিল হচ্ছে একটি এইচ পি ভি ভ্যাকসিন যা সার্ভিকাল ক্যান্সার ও যৌনাঙ্গের আঁচিল প্রতিরোধ করার জন্য ব্যবহৃত হয় । গার্ডাসিল ভ্যাকসিনটি এইচ পি ভি ধরন-১৬, ১৮, ৬ এবং ১১ কে প্রতিরোধ করার জন্য প্রস্তুত করা হয়েছে । এইচ পি ভি ধরন-১৬ এবং ১৮, ৭০% সার্ভিকাল ক্যান্সারের ক্ষেত্রে প্রায় অন্যতম কারণ হিসেবে বিবেচিত হয় । এছাড়াও স্ত্রীযোনিদ্বার, স্ত্রীযোনি, পুরুষ যৌনাঙ্গ, পায়ুপথ ক্যান্সার এই দুই ধরনের এইচ পি ভি দ্বারা সংঘটিত হয়ে থাকে । এইচ পি ভি ধরন-৬ এবং ১১, ৯০ শতাংশ যৌনাঙ্গের আঁচিল এর জন্য দায়ী ।

নিষ্ক্রিয়করণ 

এই ভাইরাসটিকে সাধারনভাবে প্রচলিত জীবাণুনাশক দ্বারা নিষ্ক্রিয়করন তুলনামূলকভাবে কঠিন । ৯০% ইথানল, ২% গ্লুটারাল্ডিহাইড, ৩০% স্যাভলন এবং ১% সোডিয়াম হাইপোক্লোরাইট মিশ্রনে অন্তত ১ মিনিট রাখলে এই জীবাণুটিকে নিষ্ক্রিয়করন করা সম্ভব ।

ভাইরাসটি তাপ এবং উষ্ণতা প্রতিরোধী, কিন্তু ১০০° সেলসিয়াস (২১২° ফারেনহাইট) এবং আল্ট্রাভায়োলেট রশ্মি দ্বারা একে নিহত করা সম্ভব ।

চিকিৎসাপদ্ধতি 

আঁচিল অপসারণের জন্য অনেক চিকিৎসা এবং পদ্ধতি বিদ্যমান রয়েছে । এর মধ্যে স্যালিসিলিক এসিড সম্পৃক্ত চিকিৎসা পদ্ধতি অধিক কার্যকারিতা লাভ করেছে । ক্রায়োথেরাপি পদ্ধতিও স্যালিসিলিক এসিডের মতই কার্যকরী দৃশ্যমান হয়, তবে এ ক্ষেত্রে খুব বেশি পরীক্ষা-নিরীক্ষা এখনও হয়নি ।

ঔষধপ্রয়োগ 

 একজন চর্মরোগবিশেষজ্ঞ স্যালিসিলিক এসিড সমৃদ্ধ ওষুধ প্রস্তাব করতে পারেন ।
 ইমিকুইমড একটি প্রচলিত ক্রিম যা শরীরের ভাইরাস প্রতিরোধ ক্ষমতাকে বৃদ্ধি করে আঁচিলের ভাইরাসকে প্রতিরোধ করতে সহায়তা করে থাকে।
 ক্যানথারিডিন, এককভাবে অথবা পোডোফিলিন এর সাথে প্রক্রিয়াকরণ অবস্থায় পথ্য হিসেবে ব্যবহৃত হয় ।
 আরেকটি ওষুধ ব্লিয়োমাইসিন, যার প্রয়োগে কিছু পার্শ্বপ্রতিক্রিয়া দৃষ্ট হয়ে থাকে । যে ক্ষেত্রে একটি কিংবা দুটি ইঞ্জেকশন প্রয়োগ করা হয়ে থাকে ।
 ডাইনাইট্রোক্লোরোবেনজিন (ডিএনসিবি) ব্যবহারের মাধ্যমে ।

থেরাপি ও অন্যান্য পদ্ধতি 

 ক্যারাটোলাইসিস পদ্ধতির মাধ্যমে ত্বকের মৃত কেষ|কোষগুলো সরিয়ে এ চিকিৎসা পদ্ধতি কার্যকর করা হয় ৷
 ইলেকট্রোডেসিকেশান পদ্ধতি ।
 ক্রায়োসার্জারী; এ পদ্ধতিতে তরল নাইট্রোজেন ব্যবহার করা হয়ে থাকে ।
 সার্জারীর মাধ্যমে আক্রান্ত কোষকে কেটে অপসারন করার মাধ্যমে ৷
 লেজার চিকিৎসা ৷
 ইনফ্রা রেড কোয়াগুলেটার-এক্ষেত্রে অবলোহিত রশ্মির সাহায্যে আক্রান্ত কোষের চিকিৎসা করা হয় ৷ এটি কম ব্যয়বহুল চিকিৎসা ৷
 ডাক্টটেপ অক্লুসন থেরাপি- এটি একটি থেরাপি পদ্ধতি যার মাধ্যমে আঁচিলের চিকিৎসা করা হয় ৷
 গার্লিক এক্সট্রাক্ট থেরাপি- এ চিকিৎসা পদ্ধতির মাধ্যমে ৫০ শতাংশরও বেশি ক্ষেত্রে উপকারিতা পাওয়া গেছে । এ ক্ষেত্রে রসুন থেতলিয়ে এর পুরু স্তর আক্রান্ত স্থানে ব্যবহার করা হয় ।

সমাজ ও সংস্কৃতি 

এছাড়াও ঐতিহ্যগতভাবে ব্যবহৃত প্রতিষেধক কিংবা ধর্মীয় আচার-অনুষ্ঠানের মাধ্যমে আঁচিল অপসারণ করা যেতে পারে বলে দাবি করা হয়ে থাকে ।

তথ্যসূত্র 

ভাইরাসঘটিত রোগ
চর্মরোগ
গৈরিক মাটি

গৈরিক মাটি ( ; from গ্রিক: ὠχρός, ōkhrós, (পীত হরিদ, পীত), ইংরেজি ocher) একধরনের প্রাকৃতিক রঞ্জক মাটি। এধরনের মাটিতে হাইড্রেটেড আয়রন অক্সাইডের অস্তিত্ব থাকে। এসব মাটি হলুদ থেকে ঘন কমলা বা বাদামি রঙের হতে পারে। এই বর্ণ থেকে যে রঙ তৈরী হয়, বিশেষ করে হালকা বাদামি-হলুদ রঙকেও একই নামকরণ করা হয়। এক ধরনের গৈরিক মাটিতে প্রচুর পরিমাণে মূল্যবান আকরিক লৌহ মিশে থাকে যাকে “লাল গৈরিক মাটি” বলা হয়।

গৈরিক মাটি ও মৃত্তিকা রঞ্জক
গৈরিক হল রঞ্জক মৃত্তিকার একটি ধরনের নাম যার মধ্যে পরে হলুদ গৈরিক, লাল গৈরিক, রক্তিমে বেগুনি ও আম্বার। সব রকম গৈরিক মাটির মূল উপাদান হল আয়রন-অক্সাইড ও হাইড্রো-অক্সাইড।

 হলুদ গৈরিক, , হল hydrated iron hydroxide (limonite) যা also called স্বর্ণ গৈরিক নামেও পরিচিত।
 লাল গৈরিক, ,  তার লাল রঙ গ্রহণ করে hematite নামক খনিজ থেকে, প্রকৃতপক্ষে এটি একটি নির্জল আয়রন অক্সাইড.
 বেগুনি গৈরিক, রাসায়নিক বিশ্লেষণ বিবেচনায় লাল গৈরিকের মতো কিন্তু পৃথক আলোক অপবর্তন ও দানার আকারে ভিন্নতা আছে।
 বাদামি গৈরিকরাসায়নিক নাম FeO(OH), (goethite), আংশিক হাইড্রেটেড আয়রন অক্সাইড।

গৈরিক মাটি বিষাক্ত নয়। তৈলচিত্র অঙ্কনে ব্যবহৃত হয়। এই রঙ খুব দ্রুত শুকায় এবং ক্যানভাসের উপর সম্পূর্ণ ছড়িয়ে যায়। আধুনিক গৈরিক মাটি কৃত্রিম আয়রন অক্সাইড দিয়ে তৈরী হয়।

গ্যালারী

তথ্যসূত্র 

লৌহ অক্সাইড রঞ্জক
লৌহ আকরিক
বাদামীর বর্ণচ্ছটা
কাজী মোরশেদ

কাজী মোরশেদ (২৪ এপ্রিল, ১৯৫০ - ৩ অক্টোবর, ২০১৪) একজন স্বনামধন্য বাংলাদেশী চলচ্চিত্র পরিচালক। তিনি কাহিনীকার, চিত্রনাট্যকার, সংলাপ রচয়িতা ও প্রযোজক হিসেবেও সফল ছিলেন। তিনি চলচ্চিত্র পরিচালক এস এম শফির সহযোগী হিসেবে চলচ্চিত্রাঙ্গনে প্রবেশ করেন। তার পরিচালিত প্রথম চলচ্চিত্র ছলনা (১৯৮৯)। সান্ত্বনা (১৯৯১) চলচ্চিত্রের জন্য তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন। তার পরিচালিত ঘানি (২০০৬) চলচ্চিত্রটি শ্রেষ্ঠ চলচ্চিত্র ও শ্রেষ্ঠ পরিচালকসহ ১২টি বিভাগে ১৩টি জাতীয় চলচ্চিত্র পুরস্কার লাভ করে। তার পরিচালিত সর্বশেষ চলচ্চিত্র একই বৃত্তে ২০১৩ সালে মুক্তি পায়।

কর্মজীবন 
কাজী মোরশেদ সত্তরের দশকে চলচ্চিত্রকার এস এম শফির সহকারী হিসেবে কাজ চলচ্চিত্রে কাজ শুরু করেন। পরবর্তীতে তিনি বাংলাদেশ বেতার-এর প্রোগ্রাম পরিচালক হিসেবে কাজ করেন। চিত্রপরিচালক আমজাদ হোসেনের অনুপ্রেরণায় তিনি আবার চলচ্চিত্রে ফিরেন। এ সময় তিনি আমজাদ হোসেনের সহকারী হিসেবে জন্ম থেকে জ্বলছি, দুই পয়সার আলতা, ভাত দে চলচ্চিত্রের সহকারী পরিচালক হিসেবে কাজ করেন। এছাড়াও কাজ করেছেন এ জে মিন্টুর লালু মাস্তান চলচ্চিত্রের সহকারী পরিচালক হিসেবে।

কাজী মোরশেদ পরিচালিত প্রথম চলচ্চিত্র ছলনা। চলচ্চিত্রটি ১৯৮৯ সালে মুক্তি পায়। ১৯৯১ সালে তার পরিচালিত সান্ত্বনা চলচ্চিত্রের জন্য তিনি শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার লাভ করেন। এরপর তার পরিচালিত কিছু উল্লেখযোগ্য ব্যবসা সফল চলচ্চিত্র শুধু তুমি, প্রেম যমুনা, নয়নের নয়ন। ২০০৬ সালে পরিচালনা করেন কলুদের দুঃখ-আনন্দ, জীবন সংগ্রাম ও বাস্তবতার নিরিখে চলচ্চিত্র ঘানি। চলচ্চিত্রটি শ্রেষ্ঠ চলচ্চিত্রসহ মোট ১২ বিভাগে জাতীয় চলচ্চিত্র পুরস্কার জিতে নেয়, যার মধ্যে সেরা প্রযোজক ও পরিচালকসহ ৫টি পুরস্কার পান কাজী মোরশেদ। ২০১৩ সালে নির্মাণ করেন একজন ফল বিক্রেতা ও তার স্বামী পরিত্যক্তা মেয়ের দুঃখ-দুর্দশার জীবন নিয়ে একই বৃত্তে। এরপর তিনি দ্য লক নামে একটি চলচ্চিত্রের কাজ শুরু করেছিলেন।

চলচ্চিত্র পরচালনার পাশাপাশি তিনি আমজাদ হোসেন পরিচালিত জন্ম থেকে জ্বলছি, ও শহীদুল ইসলাম খোকন পরিচালিত পালাবি কোথায়, ম্যাডাম ফুলি চলচ্চিত্রসহ ২৮টি চলচ্চিত্রের চিত্রনাট্য ও সংলাপ রচনা করেন। তিন কুতুব নামে একটি চলচ্চিত্রের চিত্রনাট্য লিখেছেন কাজী মোরশেদ কিন্তু পরিচালক শহীদুল ইসলাম খোকন-এর অসুস্থতার কারণে তা এখনও নির্মিত হয় নি। এছাড়াও তিনি কয়েকটি নাটক পরিচালনা করেছেন।

চলচ্চিত্রের তালিকা

পুরস্কার ও সম্মাননা

মৃত্যু 
২০১৪ সালের ১ অক্টোবর বুকে ব্যাথার কারণে তাকে রাজধানী ঢাকার জাতীয় বক্ষব্যাধি হাসপাতালে ভর্তি করা হয়। ৩ অক্টোবর সকালে তিনি হৃদরোগে মারা যান। জুমার পর তার বাসবভন কালসীতে জানাজার নামাজের পর তাকে ঢাকার মিরপুর ১১ নম্বরে তার বাবার কবরের পাশে দাফন করা হয়।

আরও দেখুন 
 তানভীর মোকাম্মেল

তথ্যসূত্র

বহিঃসংযোগ 
 
 
 বাংলাদেশ ফিল্ম আর্কাইভে কাজী মোরশেদ

১৯৫০-এ জন্ম
২০১৪-এ মৃত্যু
চট্টগ্রাম জেলার চলচ্চিত্র পরিচালক
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
বাংলাদেশী পুরুষ চিত্রনাট্যকার
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
মীরসরাই উপজেলার ব্যক্তি
ঢোপকল

ঢোপকল রাজশাহী শহরের অন্যতম প্রাচীন ঐতিহ্য গুলোর মধ্যে অন্যতম। এ ঢোপকলের সঙ্গে রাজশাহীর সংস্কৃতি, ইতিহাস ও ঐতিহ্য জড়িত। মহারাণী হেমন্ত কুমারীর প্রচেষ্টা ও অনুদানে ১৯৩৭ খ্রীষ্টাব্দে রাজশাহী বাসীর জন্য সার্বক্ষণিক বিশুদ্ধ পানির সরবরাহ নিশ্চিত করতে পানি সরবরাহ প্রকল্প মহারাণী হেমন্ত কুমারী ওয়াটার ওয়ার্কস নির্মিত হয় যার অন্যতম নিদর্শন রাজশাহী শহরে অবস্থিত এই ঢোপকলসমূহ।

ইতিহাস
এই ঢোপকল তৈরীর সময়ে রাজশাহী পৌরসভার (বর্তমানে রাজশাহী সিটি কর্পোরেশন) দায়িত্বপ্রাপ্ত চেয়ারম্যান ছিলেন রায় ডি এন দাশগুপ্ত। সে সময় রাজশাহী শহরে পানযোগ্য পানির খুব কষ্ট ছিল। বিশুদ্ধ পানির খুবই অভাব ঘটেছিল তখন। যার ফলশ্রুতিতে ছড়িয়ে পড়েছিল কলেরা-আমাশয় সহ নানারকম পেটের পীড়া। বেশ কিছু লোকের মৃত্যুও ঘটেছিল সেই সময় এই অসুখের জন্য।

রায় ডিএন দাশগুপ্ত রাজশাহী পৌরসভার চেয়ারম্যান (১৯৩৪-৩৯) থাকাকালে রাজশাহী অ্যাসোসিয়েশনের সহযোগিতায় নগরবাসীকে সুপেয় পানি সরবরাহের উদ্যোগ নেন। সিদ্ধান্ত নেয়া হয় রাস্তার মোড়ে মোড়ে পানির কল স্থাপন করা হবে। ১৯৩৭ সালের অগাষ্ট মাসের কোন একটি দিনে মিনিষ্ট্রি অব ক্যালকাটার অধীনে রাজশাহী ওয়াটার ওয়াকর্স নামে পানি সরবরাহ ও বিশুদ্ধকরণ কেন্দ্র নির্মাণ করা হয়। এবং ব্যয় করা হয় প্রায় আড়াই লক্ষাধিক টাকা। এই কাজে নগরীর নামকরা ধনী লোকেদের এগিয়ে আসার জন্য অনুরোধ করা হয়। সেই সূত্র ধরেই মহারাণী হেমন্তকুমারী নিজেই দান করেন প্রায় ৬৫ হাজার টাকা। বিশাল অঙ্কের একক অনুদানের কারণে রাজশাহী জেলা বোর্ডের দান করা জমিতে মহারানী হেমন্ত কুমারীর নামেই ওয়াটার ওয়ার্কস স্থাপিত হয়। কালক্রমে তার নাম হেমন্তকুমারী ঢোপকল নামেই পরিচিত হতে থাকে।

ব্যবস্থাপনা
পুরো শহর জুড়ে প্রায় শতাধিক এমন ঢোপকল স্থাপন করা হয়। মহারাণী হেমন্তকুমারী পানি শোধন কেন্দ্রে পানিকে বিভিন্ন ট্রিটমেন্ট করে পানি থেকে আয়রন ও পানির ক্ষারতা দুর করা হতো। তারপর সেটা সরবরাহ করা হতো সেই ঢোপগুলোতে। তবে সর্বপ্রথমে সেটা পাথরকুঁচির ফিল্টার দিয়ে পানি ফিল্টার করা হতো। এরপর সেটা সিমেন্টের তৈরী মোটা পাইপের সাহায্যে বিভিন্ন এলাকায় পাঠানো হতো।

এই ঢোপকলগুলোর প্রতিটির পানি ধারণক্ষমতা ৪৭০ গ্যালন। প্রতিটি ঢোপকলেই ছিল একটি 'রাফিং ফিল্টার'। এতে বালি ও পাথরের স্তর থাকায় সরবরাহ করা পানি আরও পরিশোধিত হয়ে বের হতো এবং গরমের সময় মোটামুটি ঠান্ডাও থাকতো। সেই সময় সারাদিনে মাত্র দুই ঘণ্টা পানি সরবরাহ করা হতো। মোড়ে মোড়ে ঢোপকলগুলোতে পানি ধরে রাখা হতো। ফলে সারাদিনই পানি পাওয়া যেত।

প্রায় প্রতি দুই মাস পর পর এই ঢোপকল গুলোকে পরিষ্কার করা হতো। পরিষ্কারের নিয়মটি ছিল খুবই ভালো। এই ঢোপকলের উপরের ঢাকনাটি খোলা যেত। তারপর ভিতরে মানুষ নেমে ব্লিচিং পাউডার ও অন্যান্য জিনিস দিয়ে সেটা পরিষ্কার করতো। প্রতি দুই মাস পর পর প্রত্যেকটি ঢোপকল থেকে পানির স্যাম্পল সংগ্রহ করা হতো। পরে সেটা পাঠানো হতো পরীক্ষাগারে পানির মান ঠিক আছে কিনা সেটা দেখার জন্য। বর্তমানে এই ঢোপকল প্রায় বিলুপ্ত। শহরের স্মৃতি বলতে ২-১ টি ঢোপকল রয়েছে।  যার মধ্যে একটি কুমারপাড়ায় অবস্থিত ।

নির্মাণ কৌশল
ঢোপকল গুলো লম্বায় প্রায় ভুমি থেকে ১২ ফুট উঁচু এবং ব্যাস প্রায় ৪ ফুট। ঢোপকলগুলো তৈরী করা হয়েছিল সিমেন্টের ঢালাই করে। এই ঢোপকলের উপর থেকে নিচ পর্যন্ত ঢেউ খেলানো একটা প্লাষ্টার করা হতো। যে নকশাটা করা হতো টিনের সাহায্যে। চারিদিকে টিনের একটা রাউন্ড বানিয়ে তার মধ্যে সিমেন্ট আর ইটের খোয়ার ঢালাই ঢেলে দেয়া হতো। এর ঢালাই খুবই শক্ত। সহজে কোন কিছুর ধাক্কায় বা আঘাতে এটা ভাঙ্গে না।

আরো দেখুন
 হেমন্ত কুমারী দেবী
 ভুবনমোহন পার্ক
 অক্ষয়কুমার মৈত্রেয়
 বরেন্দ্র গবেষণা জাদুঘর
 রাজশাহী কলেজ

তথ্যসূত্র

রাজশাহী জেলার দর্শনীয় স্থান
স্থাপনা
ঐতিহ্য
উমবের্তো একো

উমবার্তো একো ওএমআরআই (; ৫ জানুয়ারি ১৯৩২ – ১৯ ফেব্রুয়ারি ২০১৬) একজন ইতালীয় সাহিত্যিক, প্রাবন্ধিক, সাহিত্য সমালোচক, দার্শনিক এবং সংকেত বিশ্লেষক। তার রচিত "দ্যা নেম অব দ্যা রোজ" ২০১৩-এর ইউরোপের সর্বাধিক বিক্রিত বই। এ বইটির মাধ্যমে রহস্যতত্ব এবং গূঢ়তত্বের উপস্থাপনা করা হয়েছে। একে প্রকৃতপক্ষে উপন্যাসের মধ্যে একটা দার্শনিক গ্রন্থ হিসাবে বিবেচনা করা হয়। তার আরেকটি বিখ্যাত উপন্যাস ফুকো'জ পেন্ডুলাম। তিনি তার সাত শব্দের এক বাক‍্যে রচিত একটি লেখাকে পৃথিবীর ক্ষুদ্রতম উপন‍্যাস বলে দাবি করেছেন। তার সংগ্রহে ছিল প্রায় ৫০ হাজারেরও বেশি। যেসব জিনিস বৈজ্ঞানিক ভাবে ভুল প্রমাণিট হয়েছে যেমন যাদুবিদ্যা,আলকেমি ইত্যাদিতে তার আগ্রহ ছিল বেশি।

তথ্যসূত্র

বহিঃসংযোগ 

 Official website
 Porta Ludovica: An extensive Umberto Eco resource.
 Umberto Eco Wiki  – wiki annotation guide to Eco's works
 
 Website on Umberto Eco
 Audio: Eco talk at UC Berkeley (1982): "From Aristotle to Sherlock Holmes" (online audio recording)
 "We Like Lists Because We Don't Want to Die" interview by Susanne Beyer and Lothar Gorris.
 

১৯৩২-এ জন্ম
২০১৬-এ মৃত্যু
ইতালীয় দার্শনিক
ইতালীয় সাহিত্যিক
সাংস্কৃতিক সমালোচক
সামাজিক সমালোচক
সামাজিক দার্শনিক
সামাজিক ভাষ্যকার
ইতিহাসের দার্শনিক
সংস্কৃতির দার্শনিক
মহাদেশীয় দার্শনিক
২০শ শতাব্দীর প্রাবন্ধিক
২০শ শতাব্দীর পুরুষ লেখক
প্রাক্তন রোমান ক্যাথলিক
২০শ শতাব্দীর পণ্ডিত
২১শ শতাব্দীর প্রাবন্ধিক
২১শ শতাব্দীর পণ্ডিত
কলাম্বিয়া বিশ্ববিদ্যালয়ের শিক্ষক
সমসাময়িক দার্শনিক
ধর্মের সমালোচক
অগ্ন্যাশয়ের ক্যান্সারে মৃত্যু
চলচ্চিত্র তাত্ত্বিক
ফুলব্রাইট বৃত্তিধারী
হার্ভার্ড বিশ্ববিদ্যালয়ের শিক্ষক
জাদুবাস্তবতাবাদ লেখক
পুরাণপ্রসূ সাহিত্যিক
ভাষার দার্শনিক
সাহিত্যের দার্শনিক
ধর্মের দার্শনিক
সামাজিক বিজ্ঞানের দার্শনিক
প্রযুক্তির দার্শনিক
পরাবাস্তববাদী লেখক
পাশ্চাত্য সভ্যতার তাত্ত্বিক
ইয়েল বিশ্ববিদ্যালয়ের শিক্ষক
ইতালীয় পুরুষ ঔপন্যাসিক
২০শ শতাব্দীর ইতালীয় ঔপন্যাসিক
গ্রিক সনাতনপন্থী মণ্ডলী

গ্রিক সনাতনপন্থী মণ্ডলী (, ) বলতে পূর্ব অর্থডক্স খ্রিষ্টধর্মের বৃহত্তর কমিউনিয়নের অন্তর্গত বিভিন্ন মণ্ডলীসমূহকে বোঝানো হয় যাদের স্তোত্রপাঠ ঐতিহ্যগতভাবে কোইন গ্রিক ভাষায় পরিচালিত হত বা হয়, যা সেপ্টুয়াজিন্স ও নূতন নিয়মের মূল ভাষা। এর ইতিহাস, রীতিনীতি ও ধর্মতত্ত্ব গোড়ার দিককার মণ্ডলীয় পিতাগণ এবং বাইজেন্টাইন সাম্রাজ্যের সংস্কৃতিতে প্রোথিত।

তথ্যসূত্র 

খ্রিস্টধর্ম
খ্রিস্টান পরিভাষা
গ্রিসের সংস্কৃতি
সিয়েরা লিওনের প্রদেশ

সিয়েরা লিওন মোট চারটি প্রদেশে এবং একটি অঞ্চল, পশ্চিমাঞ্চলে বিভক্ত। সমস্ত প্রদেশগুলি আবার ১৬টি জেলায় এবং জেলাগুলো ১৮৬ টি চিফডোমে বিভক্ত।

তালিকা

প্রদেশ 
পূর্বাঞ্চল প্রদেশ
উত্তরাঞ্চল প্রদেশ
উত্তর-পশ্চিমাঞ্চল
দক্ষিণাঞ্চল প্রদেশ

অঞ্চল 
পশ্চিমাঞ্চল (ফ্রিটাউন পেনিনসুলা)

তথ্যসূত্র

আরও দেখুন 
সিয়েরা লিওন
সিয়েরা লিওনের জেলা

সিয়েরা লিওনের প্রদেশ
সিয়েরা লিওনের প্রদেশ ও জেলা
সিয়েরা লিওন
দেশের প্রথম স্তরের প্রশাসনিক উপবিভাগ
আফ্রিকার দেশের প্রশাসনিক উপবিভাগ
দেশের প্রশাসনিক উপবিভাগের তালিকা
সিয়েরা লিওনের জেলা

সিয়েরা লিওনের প্রদেশগুলি মোট ১৪টি জেলায় বিভক্ত। পশ্চিমাঞ্চল নামক অঞ্চলটি দুটি জেলায় বিভাজিত। দেশের রাজধানী ফ্রিটাউন, পশ্চিমাঞ্চলীয় শহুরে জেলাতে অবস্থিত।

তালিকা

তথ্যসূত্র 

সিয়েরা লিওনের জেলা
আফ্রিকার দেশের প্রশাসনিক উপবিভাগ
দেশের প্রশাসনিক উপবিভাগের তালিকা
দেশের দ্বিতীয় স্তরের প্রশাসনিক উপবিভাগ
পশ্চিমাঞ্চল, সিয়েরা লিওন

পশ্চিমাঞ্চল বা ফ্রিটাউন উপদ্বীপ হল সিয়েরা লিওনের চারটি প্রধান প্রশাসনিক বিভাগের একটি। এটি প্রাচীনতম শহর এবং জাতীয় রাজধানী ফ্রিটাউন এবং তার পার্শ্ববর্তী শহর ও গ্রামাঞ্চল নিয়ে গঠিত। এর আয়তন প্রায় ৫৫৭ বর্গকিলোমিটার এবং জনসংখ্যা প্রায় ১৪৪৭২৭১ জন। পশ্চিমাঞ্চল এলাকাটি একটি উপদ্বীপ এবং এটি দুটি জেলা, পশ্চিমাঞ্চলীয় গ্রামীণ জেলা ও পশ্চিমাঞ্চলীয় শহুরে জেলায় বিভক্ত।

ফ্রিটাউন পশ্চিমাঞ্চলীয় শহুরে জেলা ও পশ্চিমাঞ্চল এলাকার প্রশাসনিক দপ্তর হিসাবে কাজ করে।

অবস্থান 
পশ্চিমাঞ্চলের উত্তর পূর্বে উত্তরাঞ্চলীয় প্রদেশ, দক্ষিণ পূর্বে দক্ষিণাঞ্চলীয় প্রদেশ এবং উত্তর পূর্ব ও দক্ষিণে আটলান্টিক মহাসাগর অবস্থিত। সিয়েরা লিওনের চারটি প্রশাসনিক অঞ্চলের মধ্যে একমাত্র পশ্চিমাঞ্চলের সাথে কোন আন্তর্জাতিক সীমান্ত নেই।

প্রশাসনিক এলাকা 
পশ্চিমাঞ্চল বিভাগ দুটি জেলায় বিভক্ত :

 পশ্চিমাঞ্চলীয় গ্রামীণ জেলা
 পশ্চিমাঞ্চলীয় শহুরে জেলা

তথ্যসূত্র 

সিয়েরা লিওনের প্রদেশ
ঘণ্টি কলমি

ঘণ্টি কলমি (বৈজ্ঞানিক নাম: Ipomoea triloba) হচ্ছে Convolvulaceae পরিবারের Ipomoea গণের এক প্রকার উদ্ভিদ ।

বিবরণ
এটি এক থেকে তিন মিটার লম্বা এবং দেড় থেকে তিন মিলিমিটার চওড়া হয়। লতাটির পাতার আকৃতি পানপাতার মতো, দৈর্ঘ্য প্রায় ২.৫ সেন্টিমিটার থেকে ৬ সেন্টিমিটার (০.৯৮ থেকে ২.৩৬ ইঞ্চি)। একটি মঞ্জরিতে একাধিক ফুল থাকে। ফুল ফোটে সকালে। দুপুরের আগে পাপড়ি বন্ধ হয়ে যায়। বৃতি পাঁচটি, অসমান, দৈর্ঘ্য ৮ থেকে ১০ মিলিমিটার। দল পাঁচটি, যুক্ত ও ঘণ্টা আকৃতির। দৈর্ঘ্য ২০-২২ মিলিমিটার। বীজের দৈর্ঘ্য তিন মিলিমিটার, মসৃণ। বীজের রং চকলেট বাদামি। ফুল ফোটা শুরু হয় সেপ্টেম্বর মাসে এবং পুষ্পায়ন থাকে ডিসেম্বর অবধি।

চিত্রশালা

তথ্যসূত্র

বহিঃসংযোগ
Jepson Manual Treatment
USDA Plants Profile
GRIN Species Profile
PIER Species Profile 

বাংলাদেশের উদ্ভিদ
সবজি
শাক
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
রাজপাল যাদব

রাজপাল যাদব হলেন একজন ভারতীয় চলচ্চিত্র অভিনেতা, যিনি তার কৌতুকাভিনয়ের জন্য বেশি পরিচিত। তিনি বলিউডের একজন মেধাবী অভিনেতা৷ রাজপাল উত্তরপ্রদেশের শাহাজাহানপুর জেলায় জন্মগ্রহণ করেন। বর্তমানে তিনি মুম্বইয়ে বসবাস করছেন।

প্রাথমিক জীবন
রাজপাল যাদব উত্তরপ্রদেশের রাজধানী লক্ষ্ণৌ এর নিকট শাহজাহানপুর জেলায় জন্মগ্রহণ করেন। সেখানেই তিনি তার প্রাথমিক শিক্ষা সমাপ্ত করেন। তিনি শাহজাহানপুর থিয়েটারের সহযোগী সদস্য ছিলেন এবং লক্ষ্ণৌতে ভারতেন্ডু নাট্য একাডেমি ভর্তির আগে ১৯৯২ - ১৯৯৪ সালে কিছু অভিনয়ও করেন। শিক্ষা সমাপ্ত করার পর তিনি দিল্লির জাতীয় নাট্য বিদ্যালয়ে ভর্তি হন এবং ১৯৯৪ - ১৯৯৭ সাল পর্যন্ত অধ্যয়ন করেন।

কর্মজীবন 
যাদব তার অভিনয় জীবন দুরদর্শনের মাধ্যমে শুরু করেন। তিনি প্রথম অভিনয় করেন দুরদর্শনে প্রচারিত মুনগেরি কি ভাই নাওরঙ্গিলাল ধারাবাহিকের প্রধান চরিত্রে। দুরদর্শনে একই রকম আরও একটি ধারাবাহিক, মুংগেরিলাল কি হাসিন স্বপ্নে প্রচারিত হয়েছিল। বর্তমানে তিনি নিজস্ব দল গঠন করে উত্তরপ্রদেশের রাজনীতিতে প্রবেশ করেছেন।

চলচ্চিত্র 
 বিল্লু (২০০৯)
 ক্রেজি ৪ (২০০৮)
 ভুতনাথ (২০০৮)
 মালামাল উইকলি (২০০৬)
 পহেলি (২০০৫)
 কাল হো না হো (২০০৩)
 ভুল ভুলাইয়্যা (২০০৭)
 লাভ ইন নেপাল (২০০৪)
 শ্রেষ্ঠ বাঙালি (২০১৭)
 অর্ধ (২০২২)

তথ্যসূত্র

বহিঃসংযোগ 

 

১৯৭১-এ জন্ম
জীবিত ব্যক্তি
ভারতীয় চলচ্চিত্র অভিনেতা
শাহজাহানপুর জেলার ব্যক্তিত্ব
ভারতীয় কৌতুকাভিনেতা
হিন্দি চলচ্চিত্র অভিনেতা
ভারতেন্দু নাট্য অ্যাকাডেমির প্রাক্তন শিক্ষার্থী
রাষ্ট্রীয় নাট্য বিদ্যালয়ের প্রাক্তন শিক্ষার্থী
শাহজাহানপুরের ব্যক্তি
শুভ কামনা

শুভ কামনা ১৯৯১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন তাপস পাল,রবি ঘোষ,দেবশ্রী রায়,গীতা দে,মাধবী মুখোপাধ্যায়,অনিল চট্টোপাধ্যায় প্রমুখ। এই চলচ্চিত্রে সংগীত পরিচালনা করেন অজয় দাস।

অভিনয়ে 
তাপস পাল
রবি ঘোষ
দেবশ্রী রায়
গীতা দে
মাধবী মুখোপাধ্যায়
অনিল চট্টোপাধ্যায়
পিয়া দাস

তথ্যসূত্র

বহিঃসংযোগ 
 শুভ কামনা গোমোলো

১৯৯১-এর চলচ্চিত্র
ভারতীয় চলচ্চিত্র
কলকাতায় নির্মিত চলচ্চিত্র
বাংলা ভাষার চলচ্চিত্র
১৯৯০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
সজনী আমার সোহাগ

স্বজনী আমার সোহাগ ২০০০ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন শতাব্দী রায়,প্রসেনজিৎ চট্টোপাধ্যায়,অভিষেক চট্টোপাধ্যায়,সুভাষিস মুখোপাধ্যায়,শকুন্তলা বড়ুয়া,মনু মুখোপাধ্যায়,বেবী মোনা দ্ত্ত প্রমুখ। এই চলচ্চিত্রে সংগীত পরিচালনা করেন অনুপম দত্ত।

অভিনয়ে 
শতাব্দী রায়
প্রসেনজিৎ চট্টোপাধ্যায়
অভিষেক চট্টোপাধ্যায়
সুভাষিস মুখোপাধ্যায়
শকুন্তলা বড়ুয়া
মনু মুখোপাধ্যায়
বেবী মোনা দ্ত্ত

তথ্যসূত্র

বহিঃসংযোগ 
 স্বজনী আমার সোহাগ গোমোলো

২০০০-এর চলচ্চিত্র
ভারতীয় চলচ্চিত্র
কলকাতায় নির্মিত চলচ্চিত্র
বাংলা ভাষার চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
সিঁদুরের অধিকার

সিঁদুরের অধিকার ১৯৯৮ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে সংগীত পরিচালনা করেন অনুপম দত্ত।

অভিনয়ে 
ঋতুপর্ণা সেনগুপ্ত
প্রসেনজিৎ চট্টোপাধ্যায়
রঞ্জিত মল্লিক
অনুরাধা রায়

তথ্যসূত্র

বহিঃসংযোগ 
 সিঁদুরের অধিকার গোমোলো

১৯৯৮-এর চলচ্চিত্র
ভারতীয় চলচ্চিত্র
কলকাতায় নির্মিত চলচ্চিত্র
বাংলা ভাষার চলচ্চিত্র
১৯৯০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র